
REPUBLIKA HRVATSKA
ISTARSKA ŽUPANIJA
OPĆINA SVETVINČENAT
Povjerenstvo za provedbu 
Oglasa za prijem u službu u
Jedinstveni upravni odjel

KLASA: 112-01/26-02/2
URBROJ: 2163-35-03/8-26-13
Svetvinčenat, 9. rujna 2026.


IZVJEŠĆE
o provedenom postupku provjere znanja i sposobnosti
kandidata 
 
Povjerenstvo imenovano Rješenjem (KLASA: 112-01/26-02/2, URBROJ: 2163-35-03/1-26-3, od dana 14. kolovoza 2026. godine), u sastavu: Mauro Mišan, Carla Frankola Škabić, Natalija Mofardin, nakon provedenog postupka pisane provjere znanja i sposobnosti kandidata (koje je održano dana 3. rujna 2026. godine od 12:30 do 13:00 sati u Općinskoj vijećnici Općine Svetvinčenat, Svetvinčenat 47) i usmenog razgovora s kandidatima koji je održan istog dana od 13:50 sati do 14:30 sati, u nastavku podnosi sljedeće izvješće:
 
Povjerenstvo utvrđuje da je na oglasnoj ploči Općine Svetvinčenat te na web stranici Općine Svetvinčenat dana 14. kolovoza 2026. godine objavljena Obavijest o testiranju kandidata s vremenom i mjestom održavanja testiranja te je na testiranje pozvano sveukupno četiri (4) kandidata i to prema abecednom redu prezimena:
 
1. M.Š. iz Vodnjana,
2. P.P. iz Pazina,
3. K.B. iz Pule i
4. A.B. iz Vodnjana.
 
Testiranju su pristupila tri (3) kandidata i to kako slijedi:
 
1. M.Š. iz Vodnjana,
2. P.P. iz Pazina i
3. K.B. iz Pule.


Povjerenstvo utvrđuje kako je dana 3. rujna 2026. zaprimljena obavijest elektroničkim putem  kandidatkinje A.B. iz Pule kako ne može prisustvovati testiranju te se tim činom smatra da je kandidatkinja povukla prijavu na Oglas.
 
Kandidati koji udovoljavaju formalnim uvjetima i pozvani su na prethodnu provjeru znanja, a nisu pristupili prethodnoj provjeri znanja, sukladno članku 22. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" 86/08, 61/11), smatra se da su povukli prijavu na oglas. 
Nakon što je uvidom u osobnu iskaznicu utvrđen identitet kandidata koji su pristupili prethodnoj provjeri znanja, pročelnik Jedinstvenog upravnog odjela pozdravio je prisutne kandidate te im zaželio puno uspjeha u radu.
 
Kandidati su upozoreni da nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na bilo koji način remetiti koncentraciju ostalih kandidata, a mobitel je potrebno isključiti. Sveukupno se na pismenom djelu provjere znanja može ostvariti 20 bodova, pismena provjera može trajati maksimalno 45 min, nakon čega je potrebno predati testove i pismeni rad da ga Povjerenstvo pregleda i boduje. 
Kandidatima su podijeljeni testovi koji se nalaze u prilogu ovog izvješća i čine dio istog.
 
Povjerenstvo je utvrdilo da su kandidati započeli s pisanjem u 12:40 sati tako da pismeni dio testiranja završava u 13:25 sati. Povjerenstvo je utvrdilo da su svi kandidati predali testove do 13:00 sati tako da pismeni dio testiranja završava u 13:00 sati.
 
Pregledom testa Povjerenstvo je utvrdilo da su sva tri (3) kandidata zadovoljila na pismenom testiranju, (rezultati se prilažu u prilogu), o čemu su obaviješteni te ih je Povjerenstvo izvijestilo da će se usmeni razgovor - intervju s Povjerenstvom održati u općinskoj Vijećnici Općine Svetvinčenat u Svetvinčentu, Svetvinčenat 47, u 13:15 sati. 
 
Kandidati su na testu postigli sljedeće rezultate:
 
1. M.Š. iz Vodnjana,  16 bodova
2. P.P. iz Pazina, 19 bodova
3. K.B. iz Pule, 14,5 bodova


Na usmeni razgovor s Povjerenstvom pozvani su oni kandidati koji su na pismenom dijelu ispita ostvarili minimalno 50 % bodova (10/20). Razgovor s Povjerenstvom – intervju je bodovan na temelju pitanja članova Povjerenstva i maksimalan ostvariv broj bodova je 20 bodova. Povjerenstvo je pozivalo svakog kandidata ponaosob na intervju gdje je s njima obavljen razgovor. 
 
Na intervju su kandidati ostvarili sljedeće bodove:
 
1. M.Š. iz Vodnjana; 17 bodova
2. P.P. iz Pazina; 20 bodova
3. K.B. iz Pule; 15 bodova

Na temelju utvrđene pismene i usmene provjere znanja, Povjerenstvo je utvrdilo rang listu kandidata:
 
1. P.P. iz Pazina; 39 bodova
2. M.Š. iz Vodnjana; 33 bodova
3. K.B. iz Pule; 29,5 boda
 

Izvješće o provedenom postupku i rang listu kandidata Povjerenstvo, sukladno odredbi čl. 23. st. 2. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" 86/08, 61/11) dostavlja Pročelniku Jedinstvenog upravnog odjela Općine Svetvinčenat na nadležno postupanje.
 
   

Povjerenstvo za provedbu Oglasa za prijem u službu u
        Jedinstveni upravni odjel

                                                          Mauro Mišan, mag.oec, predsjednik

                         Carla Frankola Škabić, mag.oec., član

                                                          Natalija Mofardin, meg.oec., član

